**УТВЪРЖДАВАМ:**

 **ЛИДИЯ СТАНКОВА /п/**

 ***Директор ОД „ЗЕМЕДЕЛИЕ” БУРГАС***

 **ВЪТРЕШНИ ПРАВИЛА**

**ЗА**

**ПРЕДОСТАВЯНЕ НА ПРАВО НА ДОСТЪП ДО ОБЩЕСТВЕНА**

**ИНФОРМАЦИЯ В ОБЛАСТНА ДИРЕКЦИЯ „ЗЕМЕДЕЛИЕ”**

 **БУРГАС**

**БУРГАС**

**2020**

Раздел I

Общи положения

Чл. 1.(1) С тези вътрешни правила се рагламентират условията и редът за предоставяне на достъп до обществена информация от Областана дирекция „Земеделие" гр. Бургас, като за неуредените въпроси се прилагат разпоредбите на Закона за достъп до обществена информация - ЗДОИ (Обн. ДВ, бр. 55 от 07.07.2000г\, посл. изм. ДВ. бр.17 от 26 февруари 2019г.**).**

* + 1. „Обществена информация" по смисъла на чл. 2 от ЗДОИ е „....всяка информация, свързана с обществения живот в Република България и даваща възможност на гражданите да си съставят собствено мнение относно дейността на задължените по закона субекти...". Информация от обществения сектор е всяка информация, обективирана върху хартиен, електронен или друг носител, включително съхранена като звукозапис или видеозапис и събрана или създадена от организация от обществения сектор.
		2. По смисъла на ЗДОИ в настоящите правила се използват следните специфични понятия:

а. „материален носител на обществена информация" – всеки хартиен, технически, магнитен, електронен или друг носител независимо от вида на записаното съдържание - текст, план, карта, фотография, аудио, визуално или аудио-визуално изображение, файл и други подобни.

б. „лични данни" - е понятието по смисъла на чл. 4, т. 1 от Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ, L 119/1 от 4 май 2016 г.).

в. „списък на издадените актове в изпълнение на правомощията на Директора на Областна дирекция "Земеделие"-Бургас - структурирана съвкупност от всички издадени от него нормативни, общи и индивидуални административни актове;

г. „надделяващ обществен интерес" - налице е, когато чрез исканата информация се цели разкриване на корупция и на злоупотреба с власт, повишаване на прозрачността и отчетността на дейността на Областна дирекция "Земеделие"-Бургас.

Чл. 2. Видовете обществена информация са:

(1) Официална - „...информацията, която се съдържа в актовете на държавните органи и на органите на местното самоуправление при осъществяване на техните правомощия" - чл. 10 от ЗДОИ.

(2) Служебна - „ информацията, която се събира, създава и съхранява във връзка с

официалната информация, както и по повод дейността на органите и техните администрации...." - чл. 11 от ЗДОИ.

**Чл. 3.** (1) Не се допускат ограничения на правото на достъп до обществена информация и на повторното й използване, освен, когато тя е класифицирана информация или друга защитена тайна, в случаите, предвидени със закон.

(2) Достъпът до обществена информация е пълен или частичен.

**Чл. 4.** (1)Достъпът до официална обществена информация, която се съдържа в нормативни актове, се осигурява чрез обнародването им. При искане на достъп до официална информация, която е обнародвана, служителят, разглеждащ искането, задължително посочва изданието, в което тя е обнародвана, броя и датата на издаване.

(2) Извън случаите по ал. 1 достъпът до официална информация е свободен и се осъществява по реда на тези правила.

**Чл. 5.** Достъпът до служебна обществена информация е свободен, но може да бъде ограничен, когато тази информация е свързана с оперативната подготовка на актовете на Директора и няма самостоятелно значение (мнения и препоръки, становища и консултации) или съдържа мнения и позиции във връзка с настоящи или предстоящи преговори, водени от Директора или от негово име.

**Чл. 6.** (1) Областна дирекция "Земеделие"-Бургас информира за своята дейност чрез публикуване или съобщаване в друга форма.

(2) Директорът и ръководената от него администрация са длъжни да съобщават информация, събрана или станала им известна при осъществяване на тяхната дейност, когато тази информация:

а. може да предотврати заплаха за живота, здравето и безопасността на гражданите или тяхното имущество;

б. опровергава разпространена недостоверна информация, засягаща значими обществени интереси;

в. представлява или би представлявала обществен интерес или би следвала да бъде изготвена и предоставена по силата на закон.

**Чл. 7.** (1) На основание § 8 от ПЗР към ЗИД на ЗДОИ (обн. ДВ, бр. 104 от 2008г.) Директорът определя служител от Областна дирекция "Земеделие" - Бургас, който да изпълнява задълженията по чл. 15 и чл. 15а от ЗДОИ. Този служител отговаря за периодичното публикуване на актуална информация, съдържаща:

а. описание на правомощията на Директора, данни за структурата, функциите и отговорностите на Областна дирекция "Земеделие"-Бургас;

б. списък на издадените административни актове в изпълнение на правомощията на Директора на Областна дирекция "Земеделие"- Бургас;

в. описание на информационните масиви и ресурси, използвани от Областна дирекция "Земеделие"- Бургас

г. наименованието, адреса, телефона и работното време на звеното за административно обслужване, където се приемат и заявленията за достъп до обществена информация

(2) На интернет-страницата на Областна дирекция "Земеделие"- Бургас служителят по ал.1 обявява данните по ал. 1, съществуващите вътрешни правила относно достъпа до обществена информация, годишните отчети за постъпилите заявления за достъп до обществена информация като части от ежегодните доклади по чл. 62, ал. 1 от Закона за администрацията, както и данни за реда за достъп до публичните регистри, съхранявани от Областна дирекция "Земеделие" -Бургас.

Чл. 8. На основание § 18 от Заключителните разпоредби към Закона за изменение и допълнение на ЗДОИ (обн. ДВ, бр. 49 от 2007г.) Директорът със заповед назначава комисия при Областна дирекция "Земеделие"- Бургас, която да изпълнява задълженията по чл. 24-39 от ЗДОИ и със същата заповед определя служител, който да води регистър на подадените заявления за достъп до обществена информация и да извършва кореспонденцията със заявителите.

Раздел II

Ред за предоставяне на достъп до обществена информация

Чл. 9. (1) Достъп до обществена информация се предоставя въз основа на подадено в деловодството на Областна дирекция "Земеделие"- Бургас писмено заявление (включително по електронен път) или устно запитване. Заявлението ( Приложение 1) съдържа:

1. трите имена, съответно наименованието и седалището на заявителя;

2. описание на исканата информация;

3. предпочитаната форма за предоставяне на достъп до исканата информация, като възможните форми са: преглед на информацията (оригинал или копие); устна справка, копия на хартиен носител; копия на технически носител;

4. адреса за кореспонденция със заявителя

* + - 1. Когато заявителят е лице със зрителни или слухово-говорни увреждания, достъпът до обществена информация се подготвя във форма, отговаряща на комуникативните му възможности.
			2. Ако в заявлението по ал. 1 липсват данните по ал. 1, т. 1,2 или 4, то се оставя без разглеждане.

Чл. 10. (1) Служител, определен от Директора на ОД”З” Бургас, води регистър на подадените заявления за достъп до обществена информация. Същият отговаря за разглеждането на тези заявления във възможно най-кратък срок, но не по-късно от 14 дни след тяхното регистриране. Допустимо е удължаването на срока за разглеждане в 2 случая:

а. с не повече от 10 дни, когато поисканата в заявлението информация е в голямо количество и е необходимо допълнително време за нейната подготовка;

б. с не повече от 14 дни, когато исканата обществена информация се отнася до трето лице и е необходимо неговото съгласие за предоставянето й - в такива случаи служителят по чл. 8 е длъжен да поиска изричното писмено съгласие на третото лице в 7-дневен срок от регистрирането на заявлението, да спази точно условията, при които е дадено съгласие, както и да предостави исканата обществена информация в обем и по начин, неразкриващ информация, отнасяща се до третото лице в случай на изричен отказ или неполучаване на съгласие от негова страна в 14-дневния срок.

* + - * 1. Взетото решение за предоставяне или за отказ от предоставяне на информация се съобщава на заявителя писмено.
				2. В случай, че не е ясно точно каква информация се иска или когато тя е формулирана много общо, заявителят се уведомява за това и има право да уточни предмета на исканата обществена информация. В такъв случай срокът за произнасяне започва да тече от датата на уточняване.

(4) Ако заявителят не уточни предмета на исканата обществена информация до 30 дни, заявлението се оставя без разглеждане.

Чл. 11. (1) Когато Областна дирекция "Земеделие"- Бургас не разполага с исканата информация, но има данни за нейното местонахождение, в 14-дневен срок от получаването на заявлението служителят по чл. 8 препраща заявлението, като уведомява за това неговия подател.

Чл. 12. (1) Достъп до обществена информация се предоставя след заплащане на определените разходи (съгл. заповед №ЗМФ-1472 от 29.11.2011г. на МФ) и представяне на платежен документ.

За предоставянето на достъп до обществена информация се съставя протокол, (Приложение 3) който се подписва от заявителя и от съответния служител.

В случаите на неявяване на заявителя в определения по чл. 12, ал. 1, т. 2 срок или когато не плати определените разходи, е налице отказ на заявителя от предоставения му достъп до исканата информация.

Раздел III

Разглеждане на писмени заявления за достъп до обществена информация и

постановяване на решението

Чл. 13. (1) В решението (Приложение 2) за предоставяне на достъп до обществена информация задължително се посочват:

а. степента на осигурения достъп до исканата обществена информация;

б. срокът, в който е осигурен достъп до исканата обществена информация;

в. мястото, където ще бъде предоставен достъп до исканата обществена информация;

г. формата, под която ще бъде предоставен достъп до исканата обществена информация;

д. разходите по предоставянето на достъп до исканата обществена информация;

В решението могат да бъдат посочени други органи, организации или лица, които разполагат с по-пълна информация.

Решението за предоставяне на достъп до обществена информация се връчва от служител, определен от Директора на ОД”З”, на заявителя срещу подпис или се изпраща по пощата с обратна разписка.

 Достъпът до обществена информация се предоставя след заплащане на определените разходи по банков път, както и представяне на платежен документ.

разходите по предоставяне на обществената информация се заплащат на основание Заповед N ЗМФ-1472/29.11.2011 на министър на финансите и са класифицирани според вида на носителя на информация, както следва:

 **Според вида на носителя: -**

**1**. **дискета - 1 брой – 0,50 лв. без ДДС;**

**2. CD - 1 брой – 0,50 лв. без ДДС;**

**3. DVD - 1 брой – 0,60 лв. без ДДС;**

**4. разпечатване – 1 стр. (А4) – 0,12 лв. без ДДС;**

**5. ксерокопие - 1 стр. (А4) – 0,09 лв. без ДДС;**

**6. факс - 1 стр. (А4) – 0,60 лв. без ДДС;**

**7. видеокасета - 1 брой – 3,25 лв. без ДДС;**

**8. аудиокасета - 1 брой – 1,15 лв. без ДДС;**

**9. писмена справка - 1 стр. (А4) – 1,59 лв. без ДДС;**

**Определените разходи следва да заплатите в счетоводството на Дирекцията или по банков път след издаване на фактура от счетоводството.**

**Банкова сметка за заплащане на таксите по ЗДОИ: BG28UBBS80023110260910 при ОББ АД клон Бургас.**

Чл. 14. (1) Основание за отказ от предоставяне на достъп до обществена информация е налице, когато:

а. исканата информация е класифицирана информация или друга защитена тайна в случаите, предвидени със закон;

б. исканата информация попада в обсега на ограничения, засягащи служебна обществена информация, съгласно чл. 5;

в. достъпът засяга интересите на трето лице и няма негово изрично писмено съгласие за предоставяне на исканата обществена информация, освен в случаите на надделяващ обществен интерес;

г. исканата обществена информация е предоставена на заявителя през предходните 6 месеца.

(2) В случаите по ал. 1 се предоставя частичен достъп само до онази част на информацията, достъпът до която не е ограничен.

Чл. 15. (1) В решението за отказ за предоставяне на достъп до обществена информация се посочват правното и фактическото основание за отказ по реда на ЗДОИ, датата на приемане на решението и редът за неговото обжалване.

(2) Решението за отказ за предоставяне на достъп до обществена информация се връчва от служителя по чл. 8 на заявителя срещу подпис или се изпраща по пощата с обратна разписка.

Чл. 16. Решенията за предоставяне на достъп до обществена информация или за отказ за предоставяне на достъп до обществена информация, постановени от Директора на Областна дирекция "Земеделие"-Бургас, се обжалват пред Административен съд- Бургас по реда на Административнопроцесуалния кодекс.

Чл. 17. (1) По всяко постъпило заявление се води досие, което съдържа:, заявлението, водената в хода на порцедурата кореспонденция, решението по чл.28, ал.2 от ЗДОИ.

* + 1. Досието се води от служителят по чл. 8 определен със заповед на Директор ОД „Земеделие" гр. Бургас.

Настоящите правила са утвърдени със Заповед № РД 04-135/13.07.2020 г. на Директора на ОД „З” Бургас.